આ વ્યાપકાનંદ સ્વામીએ જ બોટાદના દરબારશ્રીહમીર ખાચરની ઘોડી જીવતી કરેલી. લખનૌના વેણીરામને મુસલમાન બાદશાહે એક કરોડ રૂપિયા દંડ કર્યો. અને ન ભરી શકે તો મુસલમાન થવા ફરમાન કર્યું. તે આત્મઘાત કરવા તૈયાર થાય છે ત્યાં વ્યાપકાનંદ સ્વામીનાં દર્શન થયાં. તેમણે વેણી રામને શ્રી સ્વામિનારાયણ ભગવાનનો મહિમાં સમજાવી આશ્રિત કર્યા. તેમનો દંડ સ્વયં શ્રીજી મહારાજ ભરી ગયાં. એા સમર્થ સંત વર્ય એ ભૂમા પુરૂષના લોકમાં જઈને શ્રીહરિના આ બ્રહ્માંડમાં આગમનના એંધાણ આપેલા. આ ઐશ્વર્ય સિદ્ધ સંતે જેને ઘેર જમવા ગયેલા એવા બ્રાહ્મણના મૃત પુત્રના કાનમાં ‘‘સ્વામિનારાયણ’’ મહામંત્ર કહીને જીવતો કરેલો.